en gl fr gl en gl gl gl sv gl gl nb gl en es gl uk gl gl es gl gl gl gl en gl gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl gl gl gl gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en gl gl gl es gl es es es gl gl fr gl en gl gl gl sv gl gl nb gl en es gl uk gl gl gl de de es gl es gl es es gl it lt gl gl gl es gl pt it it en es pt pt
Andanzas do Suso de Lameliña
O Museo de Estrella Galicia celebra o seu aniversario o 19 de xuño e sortea todas as entradas do día para desfrutar das súas visitas guiadas, maridaxes e un concerto de Fetén Fetén
por martinho | Jun 11, 2022 | Creación, Novas, Outras Artes, Xeral
Así, o domingo 19 de xuño, MEGA ofrecerá a posibilidade de asistir ás visitas guiadas polo primeiro e único recinto museístico dedicado á cervexa en España, que se poderán completar coas súas habituais experiencias cervexeiras. É o caso da visita guiada con proposta de tiraxe de cervexa e diferentes maridaxes  -queixos, conservas e curados galegos- ou, incluso, un dos eventos exclusivos da súa programación cultural de “Planazos MEGA”: un concerto maridaxe co dúo Fetén Fetén, unha das bandas máis frescas, creativas e bailables da escena musical actual.
SOBRE FETÉN, FETÉN. “Unha festa de sons e emocións”. Así celebra a prensa especializada ó dúo Fetén Fetén. “A súa música é simpática, próxima e xoguetona”, aclama. Risco e orixinalidade van da man na proposta de dous músicos que conforman a que, para a crítica, é “seguramente a mellor banda en directo para todos os públicos”. Fetén Fetén son Diego Galaz e Jorge Arribas. A súa proposta baséase en ofrecer unha lectura contemporánea da música tradicional e da música popular de baile, xéneros que os inspiran e que queren homenaxear utilizando a imaxinación e a creatividade como bandeiras. Es que eles son dous namorados dos instrumentos diferentes, posto que, ademais dos máis convencionais, tocan outros insólitos coma a serradora o violín trompeta ou a frauta cadeira de camping.
O resultado é unha música fresca, divertida e moi bailable, onde o mesmo soa un vals que un fox trot, un chotis, unha xota, unha seguidilla, unha ronda, un pasodobre ou unha habaneira. No terceiro aniversario de MEGA, Fetén Fetén ofrecerá unha viaxe musical que nos transporta da nosa península a outras terras, incorporando ecos balcánicos, trazos manouches, evocacións xaponesas, cantos de gaivota ou, incluso, o mesmísimo son do mar.
As composicións orixinais deste dúo, un mosaico de tendencias musicais, conseguen facer sorrir ó publico con títulos tan suxestivos como a Jota del Wasabi, la Habanera de El Espolón, He visto un Oso en los Cárpatos, Fandangos de Atapuerca o Swing a la pepitoria. O seu repertorio divirte e emociona a nenos e maiores, porque é unha música que conta cousas sen palabras e que se funde en perfecta harmonía co público, tanto en grandes auditorios coma nas prazas dos pobos. As súas melodías instrumentais para escoitar e bailar en directo recorren as nosas raíces e incorporan matices renovadores que evocan as distintas paisaxes do mundo que os artistas coñeceron nas súas intensas xiras internacionais e que xa levaraon por toda a xeografía española nos seus máis de 1.000 concertos realizados. Máis información en www.fetenfeten.net.
SOBRE MEGA. MEGA, o Museo Estrella Galicia, é o primeiro e único recinto museístico de España dedicado á cultura da cervexa. O espazo, situado dentro da única fábrica de Estrella Galicia (A Coruña), nace co obxectivo de divulgar, de forma interactiva e experiencial, a cultura e a historia da cervexa. Nas instalacións de MEGA, o público podo desfrutar do mundo cervexeiro cos cinco sentidos, coñecer os procesos de elaboración de Estrella Galicia ou aprender, incluso, a tirar correctamente unha caña: MEGA convida a experimentar. Visitas libres ou guiadas, maridajes, obradoiros de verter cervexa e eventos especiais conforman unha programación que pon en valor a tradición e o saber facer artesanal de Estrella Galicia.
Arte contemporánea cos cinco sentidos no Museo de Estrella Galicia para celebrar o Día Internacional dos Museos
por martinho | May 11, 2022 | Autores/as, Creación, Novas, Outras Artes, Xeral
O apoio ao talento novo e de orixe galega estivo sempre no ADN de Estrella Galicia e así se amosa unha vez máis con Arte cos 5 sentidos, o plan de MEGA para celebrar o Día Internacional dos Museos. Como cada ano, este 18 de maio, os espazos expositivos de todo o mundo organizarán accións especiais para festexar o seu gran día, cuxa temática, este 2022, xira arredor do poder dos museos. MEGA traslada a efeméride á fin de semana para facilitar o acceso a todos os públicos cun novidoso programa.
Así, o domingo 22 de maio, o Museo de Estrella Galicia transformarase, por primeira vez, durante todo un día, nun espazo consagrado á arte contemporánea máis innovador. En colaboración co Festival Intersección, MEGA seleccionou a catro novos talentos para reinterpretar ás súas salas con obras de arte audiovisual de vangarda. Arte cos 5 sentidos consistirá nunha xornada de portas abertas, de acceso gratuíto, durante a cal o museo converterase nun lugar aberto á creación audiovisual máis punteira con catro intervencións artísticas que fusionan arte, gastronomía e cervexa.
O devandito domingo 22 de mayo, de 10.30 a 20.00h, o público poderá desfrutar no MEGA das intervencións artísticas dos galegos Lúa Gándara, David Fidalgo, Colectivo Mariola e David Catá, mentres degusta durante o seu paseo por cada sala intervida, catro variedades de cervexa 1906 e catro pratos ideados especialmente para a ocasión, nunha maridanza perfecta de ideas, sensacións e emocións dunha hora e media de duración. As invitacións para asistir a este novo evento MEGA, Arte cos 5 sentidos están xa dispoñibles a través da páxina web do museo www.mundoestrellagalicia.es.
UNHA MARIDAXE CON ARTE PARA UNHA INMENSA MINORÍA
Catro novos talentos intervirán en catro salas do MEGA (Orixes, Familia, Silo e Así somos) cunha obra de arte audiovisual contemporánea. Nesta novidosa combinacións, os visitantes poderán gozar das participacións artísticas ao tempo que saborean catro cervexas da casa e catro pratos namentres contemplan as creacións. A entrada -unha oportunidade única para ver o MEGA con outros ollos e coñecer a eses catro talentos e as súas creacións- inclúe:
Unha visita de 90 minutos ás catro salas intervidas polos artistas:
Lúa Gándara coa súa obra Arredor.
David Fidalgo coa súa obra TT.
Colectivo Mariola (Cristina Chiarroni e Roquekes) coa súa obra A.
David Catá coa súa obra Origen.
MÁIS INFORMACIÓN E RESERVA DE ENTRADAS PARA ‘ARTE COS 5 SENTIDOS’
Para acceder a MEGA e celebrar cun evento inesperado o Día Internacional dos Museos, o domingo 22 de maio, en sesións de 90 minutos para un máximo de 14 persoas, cunha experiencia de maridaxe de arte, gastronomía e cervexa, entre as 10.30 e as 20.00h, será necesario reservar previamente as invitacións a través da web do Museo (entrada gratuíta ata completar o espazo): https://mundoestrellagalicia.es/eventos/arte-con-los-5-sentidos/
*Inforamción facilitada polo MEGA
Marlango e Estrella Galicia: unha maridanza perfecta en MEGA
por martinho | Abr 7, 2022 | Autores/as, Creación, Novas, Outras Artes, Xeral
O vindeiro  29 de abril volven os grandes plans do Museo Estrella Galicia cunha experiencia única de música e cervexa da man de Leonor Watling e Alejandro Pelayo, cunha degustación a outro nivel a ritmo de jazz, pop e blues en directo
MEGA Museo Estrella Galicia presenta unha velada exclusiva na súa Sala de Degustación que combina gastronomía galega, música e cervexa, coa maridanza, ás 21.00h, de dúas variedades singulares de Estrella Galicia con mexilóns e empanada viaxeira e. a continuación, ás  21.45h, o concerto de Marlango
A apertura de portas realizarase ás 20.30h para que os asistentes poidan desfrutar maridanza exclusiva con dúas cervezas da casa. A primeira, a nosa favorita e todo un clásico, Estrella Galicia del Camino, acompañada de mexilóns de Galicia ao estilo belga. A segunda, unha novidosa variedade de Estrella Galicia, con empanada de cocido galego de Pablo Pizarro (si, a famosa Empanada Viaxeira). Ás  21.45h dará comezo o directo do dúo de culto que conforman Leonor Watling e Alejadro Palayo, a ritmo do mellor pop, jazz e blues da escena musical española.
Velaquí a nota de prensa de tal evento.
No hay próximos eventos actualmente.
A narración oral galega, o recordo de Pedro Brandariz e o público infantil, protagonistas da primeira fin de semana de programación do FIOT31
‘Fake (trampantojo)’ e ‘Del otro lado’ chegan a Lugo esta fin de semana co Camiño Escena Norte 2022
HENKO. A mirada de Miguel Díaz
Concerto de PÄRBO, dúo formado por Begoña Riobó e Anxo Pintos, no Auditorio Municipal de Vilalba
Andanzas do Suso de Lameliña. OUTONO
Andanzas do Suso de Lameliña
Asociación Cultural Avelino Díaz
Asociación Galega Do Xogo Popular e Tradicional
Caderno De Campo De Antonio Reigosa